Държавен вестник, бр. 99, 2016 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  99
МИНИСТЕРСТВА  
И ДРУГИ ВЕДОМСТВА
МИНИСТЕРСТВО 
НА ВЪТРЕШНИТЕ РАБОТИ
СПОРАЗУМЕНИЕ
между правителството на Република България 
и правителството на Китайската народна ре-
публика за превенция и борба с престъпността
(Утвърдено с Решение № 316 от 28 април 
2016 г. на Министерския съвет. В сила от 9 
ноември 2016 г.)
Правителството на Република България 
и правителството на Китайската народна 
република, наричани по-нататък „страните“;
желаейки да си сътрудничат в превенцията и 
противодействието на престъпността, особено 
на транснационалната организирана престъп-
ност, престъпленията, свързани с наркотици, 
престъпленията, свързани с трафик на хора;
позовавайки се на международноправните 
си ангажименти, произтичащи от Конвенцията 
на ООН срещу транснационалната организи-
рана престъпност;
на базата на взаимно зачитане на сувере-
нитета, равенството и взаимната полза;
зачитайки човешките права и националните 
си законодателства;
стремейки се да допринесат за развитието и 
укрепването на своите двустранни отношения,
се споразумяха за следното:
Член 1
Предмет на споразумението
Страните си сътрудничат в превенцията и 
борбата с престъпността в съответствие със 
своето вътрешно законодателство и разпоред-
бите на това споразумение.
Член 2
Компетентни органи
(1) Компетентните органи за изпълнението 
на това споразумение са:
1. За правителството на Република Бъл-
гария:
– Министерството на вътрешните работи;
– Държавна агенция „Национална сигур-
ност“.
2. За правителството на Китайската на-
родна република:
– Министерството на обществената си-
гурност.
(2) С оглед засилване на ефективността на 
сътрудничеството компетентните органи оп-
ределят точки за контакт, работещи в режим 
24 часа, съответно:
1. За правителството на Република Бъл-
гария:
– Дирекция „Международно оперативно съ-
трудничество“, Министерство на вътрешните 
работи, тел.: 00359 2 982 43 51, факс: 00359 2 
980 40 47, електронен адрес: ncb@mvr.bg
2. За правителството на Китайската на-
родна република:
– Дирекция „Международно сътрудничест-
во“, Министерство на обществената сигурност, 
тел.: 0086 10 66263329, факс: 0086 10 58186022.
Член 3
Обхват на сътрудничество
(1) В съответствие с чл. 1 страните си 
сътрудничат в предотвратяването, противо-
действието, разкриването и разследването на 
следните престъпления:
1. престъпления срещу личността;
2. транснационална организирана прес-
тъпност;
3. незаконен трафик на наркотици и пси-
хотропни вещества и прекурсори;
4. трафик на хора;
5. изпиране на пари;
6. измами;
7. други финансови и икономически прес-
тъпления;
8. документни измами;
9. корупционни престъпления;
10. киберпрестъпления;
11. контрабанда;
12. тероризъм и финансиране на тероризъм;
13. трафик на културни ценности и произ-
ведения на изкуството;
14. други престъпления, за които страните 
преценят, че е необходимо.
(2) Страните си сътрудничат в противо-
действието на престъпността, превенцията 
и опазването на обществения ред, както и 
в други области от взаимен интерес, вклю-
чително размяна на експерти, обучение на 
полицейски служители, размяна на законо-
дателни текстове и публикации, свързани с 
предмета на това споразумение.
Член 4
Форми на сътрудничество за превенция и 
борба с транснационалната организирана 
престъпност
Сътрудничеството в областта на борбата с 
транснационалната организирана престъпност 
се извършва в следните направления:
1. обмен на информация, свързана с бор-
бата срещу транснационалната организирана 
престъпност, по молба или по инициатива на 
една от страните;
2. обмен на оперативна информация от 
съответен взаимен интерес;
3. обмен на законодателни актове, както 
и информация за техниките и техническите 
средства, използвани при операции на ком-
петентните органи.